text: Denne sang har 2, måske 3 melodier. Den kendte "folkemelodi" er anført her, sammen med en melodi af H. Cpr. Simonsen, &lt;br&gt;
  og der skulle angiveligt findes en melodi fra 1868 af en "Jens Kristian Vendt".
  &lt;br&gt;
  Mads Doss han war en kon Koltringsknæjt,&lt;br&gt;
  Han gek mæ Foeren i Hien,&lt;br&gt;
  Imell saa slow han Lyng te en Bæjt,&lt;br&gt;
  Imell saa band aau Vien&lt;br&gt;
  En Liim te hans Muer, aa saa saang han imell,&lt;br&gt;
  Di hoer ed saa vit, nær han tow te aa hwell:&lt;br&gt;
  La la luh - la la lih - kom! saa skal A bih.&lt;br&gt;
  &lt;br&gt;
  Mett Kølvro war en kon Stonthostøs, &lt;br&gt;
  Gek aasse mæ Foeren i Hien,&lt;br&gt;
  Aa somti hun swedt, aa somti hun frøs;&lt;br&gt;
  Den Drywwen slet ett hun ku li en.&lt;br&gt;
  Hun snøvsed imell, faa hin Dawwen wa laang,&lt;br&gt;
  Iwessomda tahrt hun sin Klukker, aa saang:&lt;br&gt;
  La la luh, etc.&lt;br&gt;
  &lt;br&gt;
  Aa somti di mødtes saa his aa saa hæhr,&lt;br&gt;
  Od Mælmad, aa spraakked saa knøwt da,&lt;br&gt;
  Aa let om let fek di hwerranner saa kjæhr:&lt;br&gt;
  Jen kam næ den Aahn ga en Hwøwt da.&lt;br&gt;
  Aa næ di had edt, gek di hvæ te si Hjaer,&lt;br&gt;
  Aa saang, saa de gjall owwe Mosser og Kjaer:&lt;br&gt;
  La la luh, etc.&lt;br&gt;
  &lt;br&gt;
  Saaen gek da en Sommer, aa dæ gek flier,&lt;br&gt;
  Lieg Kjærrester saa di fann o da.&lt;br&gt;
  I Hien kam di no ikki møj mier, &lt;br&gt;
  Men hjemm ve hwerranne di lo da.&lt;br&gt;
  Aa saa bløw di gywt, aa behøwd ett aa sønng,&lt;br&gt;
  Som faer di had gjow, i di baareste Lønng:&lt;br&gt;
  La la luh, la la lih, kom! saa skal A bih!&lt;br&gt;